《寿潭帅李金部二首 其一》
宋代·华镇

庆绪绵绵嗣伯阳，何时熊梦契嘉祥。月低蓂荚光犹满，风入林钟景正长。

出去怀金参九列，归来画乃得三湘。遥知当日瞻佳气，还似兹辰赌寿香。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。